Diari Oficial de la Generalitat Valenciana


Sumari del DOGV 6040, del 22-06-2009 (2009/7167)

Text resumit de quatre resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció, en el Registre de Fundacions de la Comunitat Valenciana, de les entitats que se citen tot seguit: Fundació Cuadernos Rubio de la Comunitat Valenciana, Fundació Escola Valenciana de la Comunitat Valenciana, Fundació Parc Científic Universitat de València de la Comunitat Valenciana, i Fundació de la Comunitat Valenciana Solidaria Tai.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6040

Data del DOGV
:   22-06-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/7167


Data del document
:   09-06-2009

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * fundació
    * registre de documents

Text resumit de quatre resolucions de la secretària autonòmica de Justícia, de la Conselleria de Justícia i Administracions Públiques, per les quals s'acorda la inscripció, en el Registre de Fundacions de la Comunitat Valenciana, de les entitats que se citen tot seguit: Fundació Cuadernos Rubio de la Comunitat Valenciana, Fundació Escola Valenciana de la Comunitat Valenciana, Fundació Parc Científic Universitat de València de la Comunitat Valenciana, i Fundació de la Comunitat Valenciana Solidaria Tai. [2009/7167]  
En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, modificada per la Llei 9/2008, de 3 de juliol de 2008, en què s'estableix com a funció específica del Protectorat «donar publicitat a l'existència i activitats de les fundacions», s'indica el següent:  
Primer  
Per Resolució de data, 14 d'abril de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundació Cuadernos Rubio de la Comunitat Valenciana, amb el número 510 V i classificar-la de caràcter cultural. El seu domicili radicarà a València, carrer Burriana, 53-4t C.  
La Fundació té com a objecte servir a l'interés general, mitjançant el desenrotllament de programes educatius, culturals, científics i investigadors en tots el seu àmbits, així com el desenrotllament de programes per a la cooperació internacional en les obres socials, tant de l'àmbit de la Comunitat Valenciana i l'Estat Espanyol, com d'aquells països en via de desenrotllament, regions deprimides d'altres països, promovent activitats assistencials i socials, tant per iniciatives pròpies, com mitjançant la signatura de protocols de col·laboració amb ONGs sense fins de lucre i amb altres fundacions i institucions o organismes, per a procurar donar resposta a les necessitats fonamentals en els camps de l'educació, la formació, mitjans materials, ajudes a la salut, la rehabilitació. Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa. El desenrotllament de l'objecte de la Fundació s'efectuarà a través d'alguna de les formes següents d'actuació:   
Promoure campanyes d'opinió a favor de la cooperació al desenrotllament i les obres socials.   
Organitzar col·loquis, publicar estudis científics i de divulgació.   
Participar en reunions sobre problemes de desenrotllament.   
Fomentar el desenrotllament comunitari subministrant l'ajuda adequada en les zones deprimides i bosses de pobresa, per tal d'aconseguir la promoció humana i social dels més necessitats.   
Promoure la creació i/o ajudar al desenrotllament de centres assistencials, sanitaris, educatius i de formació, per a desenrotllar la formació humana i professional, principalment des de l'edat de preescolar fins nivells superiors.   
Gestionar subvencions destinades a la realització de projectes que contribuïsquen al millorament de les condicions de vida de zones deprimides de països en via de desenrotllament.   
Col·laborar i participar, en règim de cofinançament, amb organismes, ONGs, entitats, públiques i privades, espanyoles, autonòmiques i estrangeres, en la realització de projectes i programes de cooperació al desenrotllament, de labors formatives i assistencials.   
Estudiar la viabilitat econòmica, financera, tècnica i material de projectes per a la cooperació al desenrotllament.   
Fomentar i preparar professionals especialitzats en tots els àmbits del desenrotllament (educadors, psicòlegs, pedagogs, sanitaris,) a través de programes de Formació de Postgrau, capacitant als professionals per a una major i millor qualificació professional, a través de la signatura de protocols de col·laboració amb altres fundacions, universitats, institucions, organismes i empreses, tant d'àmbit nacional com internacional.   
Mediació familiar, arbitratge, resolució de conflictes, consultors de conflictes, solucions mediades per via del diàleg-comunicació, serveis privats de mediació-consultor en conflictes internacionals, mediació en l'entorn escolar, disputes entre xiquets-xiquets, i els seus professors, mediació intercultural en els col·legis, universitats, mediació juvenil, busca de solucions en els conflictes de l'empresa familiar, protocols familiars empresarials, ajuda a la busca de solucions mediades amb els treballadors, socis, proveïdors, clients. Realització de llibres blaus. Organització de trobades i formació de mediadors familiars, tallers, conferències.   
Tots els programes definiran un model d'educació propi i multidisciplinari, orientat cap a la promoció i l'expansió de valors, coneixements, principis i comportaments entre tots els professionals.   
El foment i investigació científica, tecnològica i social de l'educació.   
Fomentar activitats infantils per al desenrotllament de principis ètics i solidaris des d'edats primerenques.   
Promoure activitats lúdiques, creatives, artístiques, culturals que fomenten en els xiquets el desenrotllament integral de la seua personalitat.   
Col·laborar amb associacions de pares, col·legis, entitats educatives, associacions, per a transmetre valors culturals que ajuden als pares, tutors i responsables educatius a una millora en el desenrotllament de les seues funcions.   
Implicar a la societat en general en la conscienciació de l'educació i la solidaritat, potenciant una Educació Social en tots els sectors socials, prevenint situacions de risc i ajudant als processos de socialització de xiquets i joves en situació de risc.   
Instituir uns premis per a reconéixer la labor desenrotllada per professionals, empreses i institucions, que a criteri de la Fundació són mereixedors d'un reconeixement públic al seu treball.   
Des del punt de vista de la Responsabilitat Social Corporativa, la Fundació vol implicar-se i desenrotllar accions a favor del Medi Ambient; per a això vol conscienciar els xiquets i joves de la necessitat de ser respectuosos i responsables amb el planeta.   
Seran potencials beneficiaris de la Fundació tots els sectors i col·lectivitats de l'àmbit de l'ensenyament, en tots els seus nivells, alumnes escolaritzats i per escolaritzar, pares i/o tutors, associacions, entitats i col·lectius desfavorits, tant de l'àmbit de la Comunitat Valenciana com de l'Estat espanyol i països en via de desenrotllament; tercera edat, col·lectius que per qualsevol tipus d'accident poden ser beneficiaris dels mètodes i tècniques de Cadernos Rubio; la iniciativa en l'estudi i la investigació de professionals i estudiants per a millorar i potenciar els mètodes de Cuadernos Rubio; i qualsevol altre grup social, col·lectiu i individu que per les seues característiques aquesta Fundació considere que reuneix les característiques per a ser beneficiari dels fins pel que es constitueix aquesta Fundació.   
Per al desenrotllament dels Fins i Activitats de la Fundació Cuadernos Rubio de la Comunitat Valenciana i recollir amb major exactitud als beneficiaris d'aquesta, està desenrotllat un Pla Estratègic d'Elaboració de Projectes, on es relacionen totes les accions previstes a desenrotllar i que complisquen amb els fins i activitats. De la mateixa manera, s'hi inclouen als beneficiaris que, atenent-se als criteris marcats per la pròpia Fundació, són mereixedors d'ells.  
Segon  
Per Resolució de data de 4 de maig de 2009, de la secretària autonòmica de Justícia, de la Conselleria de Justícia i Administracions Publiques, és va acordar inscriure, al Registre de Fundacions de la Comunitat Valenciana, l'entitat denominada Fundació Escola Valenciana de la Comunitat Valenciana, amb el número 505 V i classificar-la de caràcter de promoció i defensa de la llengua valenciana, docent i cultural. El seu domicili radicarà a Benifaió, carrer Arquitecte Artal, 3.  
La fundació es constitueix per decisió de la fundadora amb els següents fins:   
Promocionar i coordinar l'ensenyament progressista i en valencià, a tots els nivells, al País Valencià, fent-hi especial atenció a la renovació pedagògica.   
Defensar, promoure i escampar el camp d'acció dels centres que imparteixen l'ensenyament en valencià, segons les peculiaritats de cadascuna de les comarques tot facilitat la iniciativa de noves experiències en este camp i exigint que es garantesca l'ensenyament a tots els nivells.   
Promoure activitats culturals i lúdiques relacionades amb l'ensenyament en valencià i l'ús de la llengua.  
Potenciar la unió i coordinació dels professors i professores que treballen en els centres d'ensenyament en valencià, dels pares, mares i alumnes, així com la seua participació en les activitats encaminades a la consecució dels fins.   
Treballar per la recuperació plena del valencià, exigint-la en totes les manifestacions externes i internes dels estaments oficials i privats, i als mitjans de comunicació.   
Crear mitjans de comunicació que servesquen per fer públic el treball fet per la fundació, i per defendre, promoure i publicitar les activitats i revindicacions.   
Realització de campanyes divulgatives que expliquen les raons psico-pedagògiques, socials i culturals de l'ensenyament en valencià.   
Potenciar l'adopció de mesures en tota la població d'aprenentatge real del valencià i desenvolupament normal de nostra identitat.   
Promoure, recolzar i difondre l'investigació científica que tinga per objecte l'estudi de la llengua. Col·laborar amb Universitats, entitats i Administracions públiques en aquest camp, i celebrar els convenis que s'escaiguen.   
Promoure, recolzar i difondre la creació literària, artística, musical i audiovisual en valencià. Col. laborar amb editorials, autors, creadors, musics i artistes en aquest camp, i celebrar els convenis que s'escaiguen   
La realització de qualsevol altra activitats relacionada amb els fins esmentats o que col·labore a dur-les a terme.   
Coordinar les activitats i servir de nexe d'unió entre les diferents associacions que integren la fundadora, col·laborar amb aquestes, i assessorar-les.   
Donar suport a activitats que tinguen com objectiu la defensa del patrimoni valencià, tant cultural, com històric, i mediambiental   
Treballar per la diversitat cultural en el marc de la unitat europea i especialment pel compliment de la Carta europea de les llengües regionals o minoritàries   
El desenvolupament de l'objecte de la Fundació s'efectuarà per mitjà alguna dels següents formes d'actuació:   
Promoure, executar i coordinar activitats i esdeveniments culturals i lúdics relacionats amb l'ensenyament i l'ús del valencià.  
Realització d'activitats de promoció, recolzament i difusió de publicacions, investigacions, obres literàries i científiques i altres manifestacions culturals en valencià. Col·laborar amb editorials, autors, creadors, músics i artistes que utilitzen el valencià.   
Realització de campanyes divulgatives, educatives, informatives i pedagògiques relacionades amb l'ús del valencià.   
Realització d'activitats de promoció, recolzament i difusió de la investigaci6 científica que tinga per objecte l'estudi del valencià. Col·laborar amb universitats, entitats, i Administracions Públiques en este camp.  
La realització d'aquelles activitats relacionades amb els fins i que tinguen per objecte el seu desenvolupament i compliment  
Per a la modificació dels estatuts s'estarà a allò que disposa l'article 23 de la Llei 8/1998, de la Generalitat Valenciana.   
En tot cas és competència dels Patrons complir amb l'obligació legalment establerta de donar informació dels fins i activitats de la fundació, per a que puguen ser coneguts pels eventuals beneficiaris i demés interessats.   
Les activitats de la fundació, per la seua pròpia natura essencial, no tenen beneficiaris delimitats en tan que la finalitat fundacional és d'interès general que persegueix fins culturals i d'acció i progrés social, donat que pretén ajudar a millorar la societat en varis aspectes. D'aquesta manera, sempre que el Patronat les considere mereixedores, podran gaudir i aprofitar-se de les activitats de la fundació totes les persones físiques, i totes les persones jurídiques o ens sense personalitat jurídica.   
En tot cas, el Patronat actuarà sempre d'acord amb la llei, amb criteris d'imparcialitat i objectivitat, sense que puga prevaldre cap discriminació.  
Tercer  
Per Resolució de data, 4 de maig de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundació Parc Científic Universitat de València de la Comunitat Valenciana, amb el número 512 V i classificar-la de caràcter de foment de l'economia. El seu domicili radicarà a Paterna, Polígon La Coma, s/n.  
Els fins de la Fundació són:   
Promoure el desenrotllament tecnològic, la transferència de coneixements i la innovació industrial.   
Impulsar la investigació de temes de gran transcendència social a nivell regional, nacional i internacional, conformant projectes que requereixen un ampli espectre de coneixements tant científics i tecnològics, com econòmics i socials.   
Establir la cooperació entre grups d'investigació de la Universitat de València i empreses, i promoure la creació de noves empreses innovadores, creant al seu voltant aliances amb altres universitats, amb empreses i entitats oficials.   
La posada en marxa i gestió d'un Parc Científic que dispose dels espais i les infraestructures personals i materials necessàries per al desenrotllament de les tasques d'investigació bàsica i aplicada, i per al desenrotllament de noves tecnologies.   
L'impuls de totes aquelles accions que permeten millorar l'eficiència de la tasca innovadora i d'investigació de la Universitat i la seua interacció amb els altres grups d'investigació, empreses i institucions.   
La creació d'un entorn privilegiat per a potenciar les activitats d'innovació i de transferència tecnològica i de coneixement.   
La promoció, en col·laboració amb altres agents, de la cultura emprenedora en el marc dels col·lectius de la Universitat.   
La potenciació de la difusió dels resultats de la investigació universitària i dels centres públics.   
La promoció, juntament amb altres agents, de la creació d'empreses innovadores de base tecnològica, facilitant la seua sostenibilitat i competitivitat mitjançant la seua permanència en el Parc.   
Estimular la qualitat en tots els processos de gestió i de la prestació de serveis, als grups i centres públics i privats, ubicats en el Parc, i vetlar per la qualitat de les activitats d'investigació, desenrotllament i innovació que es duguen a terme.   
Contribuir, mitjançant el perfeccionament tecnològic i la innovació, a la millora de la competitivitat de les empreses i del desenrotllament de la Comunitat Valenciana.   
Aquestes finalitats podran ser modificades, per ampliació o reducció, respecte al seu esperit i contingut inicial, per decisió del Patronat de la Fundació.   
Els fins de la Fundació podran complir-se, bé directament, per la Fundació, o en col·laboració amb altres persones físiques o jurídiques, executant-se, amb el caràcter de prioritari allò que, en funció de la realitat social, acorde el Patronat.   
Per a dur a terme les finalitats de la Fundació, que són de caràcter social, educatives, i de promoció i difusió de la investigació i transferència de coneixement i tecnologia, el Patronat pot decidir:   
L'organització d'activitats de qualsevol tipus, relacionada amb les finalitats fundacionals.   
L'adquisició de béns mobles i immobles i de drets, destinats al compliment de les finalitats fundacionals.   
L'articulació de programes que reben aportacions del sector públic internacional, comunitari, estatal, autonòmic o local, i dels sectors privats, universitaris o organitzacions internacionals.   
Aquesta enumeració no és limitadora. Per tant, el Patronat pot acordar l'organització d'altres activitats per a complir els objectius de la Fundació.   
Seran potencials beneficiaris de la Fundació la societat valenciana en general, i, en especial, aquells col·lectius relacionats amb els fins de la Fundació. La Fundació atorgarà, amb criteris d'imparcialitat, objectivitat i no discriminació, els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisquen amb tal finalitat.   
Ningú podrà imposar al Patronat la concessió i atribució dels beneficis de la Fundació a persones determinades.   
Quart  
Per Resolució de data 19 de maig de 2009, de la secretària autonòmica de Justícia, de la Conselleria de Justícia i Administracions Públiques, es va acordar inscriure, en el Registre de Fundacions de la Comunitat Valenciana, l'entitat denominada Fundació de la Comunitat Valenciana Solidària Tai, amb el número 513 V i classificar-la de caràcter assistencial. El seu domicili radicarà a Puçol, carrer Vicente Ros, 12.  
La Fundació té com a objecte general desenrotllar i impulsar projectes en favor de l'educació i salut de la infància, com també la protecció dels xiquets no nascuts, amb l'orientació i el suport a les mares embarassades que es troben en dificultats, com també fomentant la conscienciació de la societat sobre la necessitat de protegir els drets dels xiquets.   
El desenrotllament de l'objecte fundacional s'efectuarà, fonamentalment, a través de les actuacions següents:   
Facilitar els mitjans econòmics, materials i humans, tant per a millorar la qualitat de vida de la infància més desfavorida econòmica, psíquica o físicament, com per a protegir als xiquets no nascuts, les mares dels quals es troben en situacions d'especial dificultat emocional o material.   
Facilitar els mitjans formatius i informatius, així com promoure l'estudi i investigació, en totes aquelles matèries relacionades amb la protecció de la infància relacionades amb la pròpia Fundació i els seus fins.   
Fomentar i promoure la iniciativa, pública i privada, per a la consecució de totes aquelles accions que puguen contribuir a la protecció i ajuda als xiquets més desfavorits.   
Dinamitzar i recolzar quantes iniciatives, tant individuals com col·lectives i, en especial, les desenrotllades per altres fundacions, associacions i institucions, que vagen encaminades a afavorir l'educació i formació de xiquets i adolescents, amb carències econòmiques o afectives.   
Correspon al Patronat de la Fundació determinar el mode en què hauran de complir-se els fins enumerats en aquest article. En aquest sentit, el Patronat tindrà plena llibertat per a determinar les seues activitats, tendents a la consecució de l'objectiu general previst en els presents Estatuts, i s'atendrà a les circumstàncies de cada moment i als objectius que, al seu parer, resulten prioritaris.   
Seran beneficiaris de la Fundació les persones, físiques o jurídiques, nacionals o estrangeres, que es determinen pel Patronat, amb subjecció a les disposicions contingudes en aquests Estatuts.   
En l'elecció dels beneficiaris, el Patronat actuarà sempre amb criteris d'imparcialitat i no discriminació, designant als mateixos entre les persones que reunisquen les circumstàncies següents:   
Que formen part del col·lectiu genèric de població atés per la Fundació.   
Que requerisquen la prestació o servei que la Fundació puga oferir.   
Que siguen creditors a les prestacions quant als seus mèrits, capacitat, necessitat o conveniència.   
Que justifiquen l'aplicació de l'ajuda concedida, al fi per al qual s'ha atorgat.   
Que complisquen altres requisits que, complementàriament, pot acordar la Comissió Executiva, específics per a cada convocatòria.   
També podran ser beneficiaris de la Fundació les institucions i entitats, sense ànim de lucre, públiques o privades, que tenint fins semblants, realitzen activitats coincidents o complementàries amb les de la Fundació. En aquest sentit, la determinació dels beneficiaris podrà realitzar-se de forma indirecta mitjançant la col·laboració amb les dites entitats.   
Ningú podrà al·legar, ni individual ni col·lectivament, davant la Fundació, el dret al gaudi dels seus beneficis, abans que fossen concedits, ni imposar la seua atribució a persones determinades.   
La Fundació informarà, a bastança, els seus fins i activitats, perquè puguen ser coneguts pels seus eventuals beneficiaris i la resta de les possibles persones interessades.  
València, 9 de juny de 2009.- La secretària autonòmica de Justícia, p. a., el director general de Justícia i Menor: Antonio Gastaldi Mateo.